ગોકુળ અષ્ટમી નિમિત્તના ગોવિંદાના કાર્યક્રમમાં ભાજપના વિધાનસભ્ય રામ કદમે છોકરીઓ વિશે બેફામ ટિપ્પણી કર્યા બાદ અનેક પ્રશ્નો નિર્માણ થયા છે અને મુંબઈની ગુમ થયેલી છોકરીઓના અસ્તિત્વ સંદર્ભે હવે શંકાની સોય તેમની તરફ વળી છે. છેલ્લાં પાંચ વર્ષમાં મુંબઈની 26,708 છોકરીઓ ગુમ થઈ હતી. એમાંથી 24,444 છોકરીઓને શોધી કાઢવામાં સફળતા મળી છે, પણ હજી સુધી 2264 છોકરીઓના કોઈ સગડ મળ્યા નથી. લોકો હવે પ્રશ્ન કરી રહ્યા છે કે જે છોકરીઓ હજી મળી શકી નથી તેમના વિશે રામ કદમ પાસે કોઈ માહિતી છે ખરી? નાગપુરના ચોમાસું સત્ર વખતે જુલાઈમાં વિપક્ષી નેતા રાધાકૃષ્ણ વિખે-પાટીલે ગુમ થયેલી છોકરીઓ વિશે પ્રશ્ન ઉપસ્થિત કર્યો હતો. અગાઉ કોઈ છોકરીએ તેના પ્રેમીને ના પાડી હોય અને રામ કદમના પ્રયાસથી તેને કોઈ ઉપાડી ગયું હોય એવું પણ બની શકે છે, એમ કહી લોકો ગુમ થયેલી છોકરીઓ સંદર્ભે રામ કદમ ભણી આંગળી ચીંધી રહ્યા છે.